
Ieinteresētajiem piegādātājiem
Par informācijas sniegšanu

[bookmark: _Hlk168473505]Pasūtītājs Rīgas Stradiņa universitātes iepirkuma komisija (turpmāk – Komisija) atklāta konkursa “RSU sporta bāzes pārbūves būvdarbi  Cigoriņu ielā 3, Rīgā”, identifikācijas Nr. RSU 2024/50/AK (turpmāk – Atklāts konkurss) ietvaros ir saņēmusi ieinteresēto piegādātāju jautājumus par Atklāts konkursa nolikuma dokumentāciju. Komisija uz uzdotajiem jautājumiem (citējot jautājumus) sniedz turpmāk minētās atbildes:
	1.jautājums
	Lūdzam apstiprināt, ka konkursa nolikuma 7.5.4. un 7.5.5. punktu izpildei Pretendents drīkst uzrādīt vienu un to pašu objektu, ja tas atbilst visām abos punktos noteiktajām prasībām.

	Atbilde
	Komisija skaidro, ka Atklāta konkursa nolikuma 7.5.4.punkta un 7.5.5.punkta prasības ir izdalītas atsevišķos punktos, lai nodrošinātu iespējami plašāku konkurenci, nesašaurinot piegādātāju loku gadījumā, ja pretendents Atklāta konkursa nolikuma 7.5.4. un 7.5.5.punktā noteiktās pretendentu pieredzes prasības spētu izpildīt divu atsevišķu līgumu ietvaros. Turklāt, ņemot vērā, ka Atklāta konkursa nolikuma 7.5.4. un 7.5.5.punktos noteiktās prasības ir nodalītas un saskaņā ar prasību tvērumu ir norādīts, ka pieredzei jābūt gūtai vienā līgumā, kas atbilst konkrētajā punktā noteiktajām apakšpunktu prasībām, Komisija skaidro, ka piegādātājs var apliecināt katru no Atklāta konkursa nolikuma prasībām ar vienu līgumu pie nosacījuma, ka konkrētais līgums vienlaikus atbilst visām Atklāta konkursa nolikuma 7.5.4. un 7.5.5.punkta apakšpunktu prasībām.  Vienlaikus piegādātājiem ir jāņem vērā atšķirības Atklāta konkursa nolikuma 7.5.4. un 7.5.5.punkta a)apakšpunktos, proti, saskaņā ar Atklāta konkursa nolikuma 7.5.4.punktu – būvdarbi ir ēkas jaunbūve vai pārbūve saskaņā ar būvniecības ieceres dokumentācijas ietvaros izstrādātu būvprojektu, saņemot būvatļauju, kamēr Atklāta konkursa nolikuma 7.5.4.punktu – būvdarbi ir būves jaunbūve vai pārbūve saskaņā ar būvniecības ieceres dokumentācijas ietvaros izstrādātu būvprojektu, saņemot būvatļauju. Tādējādi, ja piegādātājs nevar izpildīt prasību, kas norādīta Atklāta konkursa nolikuma 7.5.4.punkta a)apakšpunktā, jo objekts nav ēkas jaunbūve vai pārbūve, tad iesniedzami divi atsevišķi līgumi par katru no prasībām. 

	2.jautājums
	Par atklāta konkursa “RSU sporta bāzes pārbūves būvdarbi Cigoriņu ielā 3, Rīgā” (Id. Nr. RSU 2024/50/AK) nolikumā ietvertajām prasībām
1. Nolikuma 7.5.4. punktā noteikts: “Pretendentam kā galvenajam būvdarbu veicējam  iepriekšējo 5 (piecu) gadu (2019., 2020., 2021., 2022., 2023. un 2024.gadā līdz piedāvājumu iesniegšanas termiņa beigām) laikā ir pieredze 1 (viena) līguma izpildē, kur:
1. būvdarbi ir ēkas jaunbūve vai pārbūve saskaņā ar BID ietvaros izstrādātu būvprojektu, saņemot būvatļauju ; 
1. būvdarbi veikti III grupas publiskā būvē  (ja publiskas būves būvdarbi veikti ārpus Latvijas teritorijas – objektam jāatbilst LBN 200-21 publiskas būves definīcijai);
1. ietvaros objekts, kurā veikti būvdarbi, ir sporta ēka (par atbilstošu pieredzi ir uzskatāmas ēkas un telpu grupas sporta pasākumiem, tai skaitā arēnas, sporta manēžas, sporta zāļu ēkas un telpu grupas, slēgtie peldbaseini)  vai ēka plašizklaides pasākumiem (par atbilstošu pieredzi ir uzskatāmas ēkas un plašizklaides pasākumu telpu grupas, piemēram, kinoteātri, koncertzāles, operu ēkas un telpu grupas, teātri, kazino, sarīkojumu un universālās zāles, kas tiek izmantotas plašizklaides pasākumiem, cirki, mūzikas un deju zāļu ēkas un telpu grupas u. tml., tai skaitā ēkas ar nojumes konstruktīvo risinājumu, piemēram, apjumtas estrādes un skatuves);
1. kopējā telpu (objekta) platība, kurā veikti būvdarbi (nevis objekta kopējā platība), nav mazāka kā 2000 m2 (divi tūkstoši kvadrātmetri);
1. kopējā būvdarbu līguma izpildes vērtība ir vismaz 4 000 000,00 EUR (četri miljoni euro, 00 centi) bez PVN;
1. ietvaros būvdarbi pabeigti un nodoti pasūtītājam, objekts pieņemts ekspluatācijā attiecīgajā būvvaldē vai institūcijā, kas pilda būvvaldes funkcijas, vai līdzvērtīgā iestādē ārvalstīs.”
Vai pretendenta pieredze līguma izpildē, kura ietvaros objekts nodots ekspluatācijā 2019. gada 11. jūlijā un atbilst visām nolikuma 7.5.4. punkta a) līdz f) apakšpunktos minētajām prasībām, tiks atzīta par atbilstošu pretendentu atlases (kvalifikācijas) prasībām?

	Atbilde
	Komisija skaidro, ka atbilstoši Atklāta konkursa nolikuma 7.5.4.punktam, pieredze ir apliecināma par 2019.gadu, 2020.gadu, 2021.gadu, 2022.gadu, 2023.gadu un 2024.gadu, bet līdz piedāvājumu iesniegšanas termiņa beigām. Atbilstoši Publisko iepirkumu likuma 46.panta trešās daļas 1.punktam noteiktā pieredzes prasība ir salāgota arī ar Iepirkumu uzraudzības biroja vadlīnijās “Atklāta konkursa nolikums. Soli pa solim” norādīto, proti, ka pieredzes pierādīšanai tiek noteikti konkrēti iepriekšējie gadi, tomēr pasūtītājam nav pamata neatzīt aktuālu pieredzi, kas iegūta kārtējā/konkrētā gada laikā, kas iekļaujas pieredzes apliecināšanas periodā, izņemot attiecībā uz pēdējo gadu līdz piedāvājumu iesniegšanas brīdim gūto pieredzi (2024.gadu). Ievērojot minēto, Komisija skaidro, ka pieredze līguma izpildē, kura noslēgusies sākot ar 2019.gada janvāri (līguma/būvdarbu pabeigšanas datums, objekts pieņemts ekspluatācijā) līdz 2024.gada piedāvājumu iesniegšanas dienai, ietilpst pieredzes apliecināšanas periodā “iepriekšējo 5 (piecu) gadu (2019., 2020., 2021., 2022., 2023. un 2024.gadā līdz piedāvājumu iesniegšanas termiņa beigām) laikā gūtā pieredze”. 

	3.jautājums
	Vēlamies vērst Jūsu uzmanību Ministru kabineta 2017.gada 28.februāra noteikumu  Nr.107 “Iepirkuma procedūru un metu konkursu norises kārtība” 2.punktā noteiktajam attiecībā par Atklāta konkursa nolikumā ietveramo informāciju. Norādām, ka 2.7.puntā ir noteikts, ka Iepirkuma nolikumā ir jāietver piedāvājumu iesniegšanas un atvēršanas vietu, datumu un laiku.
Ņemot vērā iepriekš minēto, lūdzam grozīt Iepirkuma nolikuma 3.8. un 3.14.punktu.

	Atbilde
	Komisija norāda, ka atbilstoši Ministru kabineta 2017.gada 28.februāra noteikumu  Nr.107 “Iepirkuma procedūru un metu konkursu norises kārtība” (turpmāk – MK noteikumi Nr. 107) 2.7.punktā noteikto attiecībā par Atklāta konkursa nolikumā ietveramo informāciju par piedāvājumu iesniegšanas un atvēršanas vietu, datumu un laiku, Atklāta konkursa nolikuma 3.8. un 3.14.punktā ir ietverta informācija gan par piedāvājumu iesniegšanas un atvēršanas vietu, gan arī iekļauta norāde par konkrētu datumu un laiku, kas ir salāgots ar Iepirkumu uzraudzības biroja (turpmāk – IUB) skaidrojumu- rekomendāciju. Saskaņā ar IUB tīmekļa vietnē (skatīt šeit: https://www.iub.gov.lv/lv/publisko-iepirkumu-likums-pil) publicēto skaidrojumu sadaļā “Biežāk uzdotie jautājumi”, 2. Iepirkuma rīkošana” 2.20.punktu, IUB skaidro, ka, “Lai novērstu risku, ka nolikumā tiek norādīts no IUB tīmekļvietnes paziņojumā un EIS E-konkursu apakšsistēmā norādītā atšķirīgs pieteikumu vai piedāvājumu iesniegšanas termiņš, ieteicams nolikumā konkrēto termiņu nenoteikt, bet gan iekļaut norādi, ka piedāvājumu iesniegšanas termiņš skatāms attiecīgajā paziņojumā.” Pasūtītājs ir ievērojis IUB rekomendāciju, ņemot vērā grozījumus Publisko iepirkumu likuma (turpmāk – PIL) regulējumā, kas stājās spēkā 2023.gada 25.oktobrī, un vienlaikus, lai novērstu tehniska rakstura kļūdas iepirkumu izsludināšanas procesā sakarā ar izmaiņām Elektronisko iepirkumu sistēmā  publicējamo publisko iepirkumu izsludināšanas kārtībā. Lūgums ņemt vērā, ka atbilstoši Atklāta konkursa nolikuma 3.8. un 3.14.punktā norādītajam Paziņojumā par līgumu gan šobrīd, gan jebkuru grozījumu rezultātā tiek publicēts aktuālais piedāvājumu iesniegšanas un atvēršanas datums un laiks (aktuālo paziņojumu skatīt šeit: https://eformsb.pvs.iub.gov.lv/show/a8e0eec0-e363-49ed-9877-bc025ed91533 ), kas vienlaikus ir sinhronizēts ar Elektronisko iepirkumu sistēmā (t.sk. publiski pieejamu informāciju) publicējamo piedāvājumu iesniegšanas un atvēršanas datumu un laiku – skatīt sadaļā “Iepirkuma termiņi” turpmāk norādītajā interneta saitē: https://www.eis.gov.lv/EKEIS/Supplier/Procurement/119452 
Prasība netiks grozīta, jo tā ir izstrādāta ar mērķi ievērot vienlaikus gan MK noteikumu Nr. 107 regulējumu, gan Iepirkumu uzraudzības biroja rekomendāciju par nolikumā norādāmo informāciju attiecībā uz piedāvājumu iesniegšanas laiku, kā arī ir veikta ar mērķi novērst tehnisku sistēmas kļūdu rezultātā radušās kļūdas publicējamajā informācijā par piedāvājumu iesniegšanas laiku. Pasūtītājs papildus norāda, ka šādā veidā tiek nodrošināts, ka piegādātājiem ir redzama aktuāla un korekta informācija. 

	4.Jautājums
	Iepirkuma nolikuma 5.9. punktā ir noteikta paredzamā līgumcena.  Lai gan  Iepirkuma nolikuma 12.1. punktā ir noteikts, ka Komisija atbilstoši PIL 41.panta vienpadsmitās daļas 2.punktam noraida pretendenta piedāvājumu, ja pretendenta piedāvātā līgumcena pārsniedz 150 % no iepirkuma procedūras dokumentos norādītās paredzamās līgumcenas, tomēr lūdzam apstiprināt, ka Pasūtītājs ir paredzējis gadījumu, ka visu iesniegto pretendentu piedāvātās līgumcenas pārsniegs Iepirkuma nolikuma 5.9.punktā noteikto paredzamo līgumcenu un Iepirkums šajā gadījumā netiks pārtraukts un izbeigts bez rezultātiem.

	Atbilde
	Komisija norāda, ka saskaņā ar Atklāta konkursa nolikuma 12.1.punktu, Komisija atbilstoši PIL 41.panta vienpadsmitās daļas 2.punktam, noraida katra pretendenta piedāvājumu, ja pretendenta piedāvātā līgumcena pārsniedz 150 % no iepirkuma procedūras dokumentos norādītās paredzamās līgumcenas. Tādējādi gadījumā, ja ikviens no pretendentiem, kas iesniegs piedāvājumu, pārsniegs Atklāta konkursa nolikuma 5.9.punktā norādīto paredzamo līgumcenu, kā rezultātā Komisijai atbilstoši PIL 41.panta vienpadsmitās daļas 2.punktam pretendents būs jānoraida, tad Komisijai, pamatojoties uz MK noteikumu Nr. 107 229.4.punktu būs jāpieņem lēmums izbeigt Atklātu konkursu. Komisija norāda, ka pretēja rīcība neatbilstu PIL, MK noteikumu Nr. 107 un Atklāta konkursa nolikuma prasībām.

	5.Jautājums
	Vairākos Iepirkuma nolikuma punktos ir lietots saīsinājums BID, t.sk. Iepirkuma nolikuma 7.5.4. punkta a) apakšpunktā - būvdarbi ir ēkas jaunbūve vai pārbūve saskaņā ar BID ietvaros izstrādātu būvprojektu, saņemot būvatļauju kā arī zemsvītras atsaucē Nr.4 ir norādīts - Pārbūve vai atjaunošana ar BID ietvaros izstrādātu būvprojektu, saņemot būvatļauju. Par Atklāta konkursa prasībām atbilstošu netiks uzskatīta pārbūve vai atjaunošana ar paskaidrojuma rakstu, ar paziņojumu par būvniecību, ar vienkāršotas atjaunošanas apliecinājuma karti (ar telpu grupas un/vai fasādes atjaunošanas apliecinājuma karti).
· Lūdzam Pasūtītāju Iepirkuma nolikumā atšifrēt saīsināmu BID.
· Lūdzam Pasūtītāju pārskatīt prasību par pieļaujamo pretendenta un piesaistīto speciālistu pieredzi -  vai pieredze tiks atzīta par atbilstošu arī objektos ar būvdarbu veidu – atjaunošana? Kā arī lūdzam veikt attiecīgi grozījumus iepirkuma nolikumā.

	Atbilde
	Komisija paskaidro, ka BID saīsinājuma atšifrējums ir “būvniecības ieceres dokumentācija”, atbilstoši Būvniecības likumam un saskaņā ar Ministru kabineta 2014.gada 19.augusta noteikumu Nr. 500 “Vispārīgie būvnoteikumi” 2.10.punktā ietverto definīciju. Attiecībā par pieredzes prasībām, Komisija norāda, ka Atklāta konkursa nolikuma 7.5.4.-7.5.10.punktā ir paredzēts, ka gan pretendentam, gan speciālistiem ir pieredze līgumā vai objektā, kur būvdarbu veids ir “jaunbūve vai pārbūve”, kā arī minēto prasību apliecina Atklāta konkursa nolikuma 5.pielikumā “Pretendenta pieredzes apraksts” un 6.1.pielikumā “Pretendenta piesaistīto speciālistu saraksts un pieredzes apraksts” norādītā informācija par konkrēto būvniecības darbu veidu – jaunbūve vai pārbūve. Vienlaikus Komisija skaidro, ka Atklāta konkursa nolikuma zemsvītras atsaucēs ir ieviesusies pārrakstīšanas kļūda un kļūdaini ir norādīti vārdi “atjaunošana”. Prasība par konkrētajiem būvniecības veidiem ir noteikta, ņemot vērā iepirkuma priekšmeta specifiku, kā arī veicamo būvdarbu uzdevumus un mērķi objektā sporta bāzes pārbūves būvdarbi Cigoriņu ielā 3, Rīgā, kā rezultātā atjaunošanas darbu pieredze Komisijas ieskatā nav uzskatāma par Atklāta konkursa nolikuma prasībām atbilstošu pieredzi iepirkuma priekšmeta mērķa realizācijā. Komisija paziņo, ka tiks veikti grozījumi Atklāta konkursa nolikuma 7.5.4.-7.5.10.punktu a)apakšpunkta prasību zemsvītras atsaucēs, svītrojot vārdus “atjaunošana” un aizvietojot ar vārdiem “jaunbūve”.

